Вітаючы прысутных, старшыня райвыканкама Аляксандр Бутараў адзначыў, што ў межах выканання даручэння Кіраўніка дзяржавы завяршаецца ўзвядзенне ферм, пускавыя комплексы якіх былі пабудаваны летась. А ўвогуле ў гэтым годзе жывёлагадоўчая галіна раёна атрымае 10 новых аб’ектаў. Гэта вельмі знамянальная падзея, падкрэсліў кіраўнік раёна, бо па сутнасці малако — “белае золата”, асноўная крыніца паступлення грашовых сродкаў у даход сельгасарганізацый. Але важна не проста пабудаваць і здаць у эксплуатацыю фермы, трэба ўкамплектаваць іх жывёлай, выйсці на эфектыўную работу. Перад раёнам стаіць задача атрымаць па выніках бягучага года 56800 т малака, а ў 2016 годзе яго вытворчасць па-вінна дасягнуць 70 тыс. т. Гэтаму, без-умоўна, паспрыяе ўвядзенне ў строй новых жывёлагадоўчых аб’ектаў, дзе вытворчы працэс наладжаны па сучасных тэхналогіях.